Ръководството на МУ-Плевен и Екипът за управление на Проект BG05M2OP001-1.002-0010 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, на основание заповед на ректора на МУ-Плевен №274 от 1 февруари 2021 год., изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 год., за изискването да се извърши подбор и се сключи трудов договор с лица, които не са били предмет на предварителни оценки,

**ОБЯВЯВА КОНКУРС**

            за изследователи в Работен пакет 4 (РП4) от проекта - „Роботизирана хирургия“ за длъжността **„Учен роботизирана гинекология - Категория водещ изследовател R3“, в Център по роботизирана хирургия – направление „Роботизирана гинекологична хирургия“** за срока на проекта до 31.12.2023 г.**,** съгласнопозиция 2 за Работен пакет 4 в таблица 6.9.4 от проектната обосновка.

1. **Кратко описание на длъжността:**
   1. Организира и извършва научни изследвания, анализи, диагностика и медицинска дейност според изискванията на Д3, Департамент „Роботизирана хирургия“, Център по роботизирана хирургия, направление „Роботизирана гинекологична хирургия;
   2. Участва и ръководи дейностите по надграждане на роботизирана система Da Vinci Si и обезпечаването с инструментариум и консумативи.
   3. Провежда и участва в провеждане на научни изследвания в центъра по роботизирана хирургия към МУ-Плевен, направление „Роботизирана гинекологична хирургия“.
   4. Участва в дейностите по изготвяне на оценка относно възможността за маркиране с ICG на отделните компартменти при радикални онкогинекологични интервенции.
   5. Изготвя разчети във връзка с направени изследвания, отчитане на резултатите и подготовката на документация за изпълнените работи по целите на проекта;
   6. Работи върху анализиране и систематизиране на получени резултати от направени изследвания, като прилага съвременни методи за анализ и контрол;
   7. Участва в провеждане на научни изследвания и в публикуването на реализираните разработки и научни публикации по целите на проекта и РП4;
   8. Ръководи изследователите от научния екип на направлението в процеса на обработката и постигането на резултатите от научната програма на проекта;
   9. Прилага съвременни средства за обработване на информация, в това число и работа със стандартни и/или специализирани компютъризирани системи.
2. **Минималните изисквания за заемане на длъжността:**
   1. Образование – Висше;
   2. Образователно-квалификационна степен – „Магистър”;
   3. Специалност „Медицина“;
   4. Медицинска специалност: Гинекология
   5. Утвърден (Водещ) изследовател R3, които e защитил докторска степен и e развили известна самостоятелност при провеждане на научни изследвания.
3. **Специфични изисквания за длъжността – ниво водещ изследовател R3**:
   1. Налична утвърдена репутация, която се основа на признати научни постижения в конкретната предметна област;
   2. Положителен принос за развитието на знания, научни изследвания и развитие чрез сътрудничество в предметната област;
   3. Възможност за идентифициране на изследователски проблеми и развитие на възможности в областта на тяхната конкретна експертиза;
   4. Формулиране на подходящи изследователски методологии и подходи;
   5. Независимо провеждане на научноизследователска дейност, която допринася за напредък в следваната изследователска програма;
   6. Наличие на водеща роля в изпълнението на съвместни изследователски проекти в сътрудничество с колеги и партньори по реализирания проект;
   7. Публикуване на информация, статии и документи като водещ автор в различни семинари, конференции и научни издания.
4. **Конкурсът с допуснатите кандидати ще се проведе на два етапа**:
   1. Проверка на подадените от кандидатите документи;
   2. Интервю с кандидатите, допуснати за участие в конкурса.
5. **Необходими документи за участие в конкурсната процедура:**
   1. Заявление до Ректора на МУ-Плевен за участие в конкурса по образеца на проекта (публикувано е на страницата на МУ-Плевен и Центъра за компетентност (ЦК);
   2. Автобиография (CV), изготвена по образец на проекта (публикувано е на страницата на МУ-Плевен и Центъра за компетентност;
   3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност (публикувана е на страницата на МУ и ЦК);
   4. Декларация в съответствие с нормативните текстове от регламент (ЕС) 2016/679 на европейския парламент и на съвета (Чл. 7) за съгласие за обработка на личните данни за целите на проекта (публикувана е на страницата на МУ и ЦК).
   5. Копие от документи за придобити образователни степени и допълнителна професионална квалификация (специализация);
   6. Копие от официални документи, които удостоверяват продължителността на професионалния опит (трудова книжка; осигурителна книжка и други);
   7. Документ за самоличност – необходим само за идентификация и справка.
6. **Място и срок за подаване на документите за участие в конкурса:**

Документите за участие в конкурса се представят в: седем работни дни от публикуване на обявлението във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, ул. “Климент Охридски“ №1, етаж 1, стая №196, лично от кандидатите или техни упълномощени представители.

Заявленията, ведно с придружаващите ги документи, се представят за проверка, относно окомплектоването им от експерт в отдел Човешки ресурси, след което кандидатите регистрират заявленията си за участие в конкурса в „Деловодство на МУ-Плевен“

*Всички съобщения във връзка с провеждане на конкурсната процедура, както и образците на документите се обявяват на страницата на МУ-Плевен и Центъра за компетентнос*т